Document ID: 32014R0340

KOMMISSIONENS GENNEMFØRELSESFORORDNING (EU) Nr. 340/2014
af 1. april 2014
om ændring af Kommissionens forordning (EU) nr. 1272/2009, for så vidt angår visse bestemmelser om offentlig intervention for visse landbrugsprodukter, i overensstemmelse med Europa- Parlamentets og Rådets forordning (EU) nr. 1308/2013
EUROPA-KOMMISSIONEN HAR -
under henvisning til traktaten om Den Europæiske Unions Funktionsmåde,
under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 20, litra a), b) c) og o), og
ud fra følgende betragtninger:
(1)
I Kommissionens forordning (EU) nr. 1272/2009 (2) er der fastsat detaljerede bestemmelser om gennemførelsen af den offentlige interventionsordning for visse landbrugsprodukter, der er fastlagt i Rådets forordning (EF) nr. 1234/2007 (3). Forordning (EF) nr. 1234/2007 blev ophævet og afløst af forordning (EU) nr. 1308/2013 med virkning fra den 1. januar 2014.
(2)
Del II, afsnit I, kapitel I, i forordning (EU) nr. 1308/2013 indfører en række ændringer til det offentlige interventionssystem med virkning fra den 1. januar 2014.
(3)
Hvad angår korn og ris, er begrebet interventionscentre blevet afskaffet, og sorghum er blevet slettet fra listen over produkter, der er berettiget til offentlig intervention.
(4)
Hvad angår mælk og mejeriprodukter, skal opkøb af smør og skummetmælkspulver finde sted ved licitation, der indledes af Kommissionen, så snart de kvantiteter, der opkøbes til fast pris, er opnået.
(5)
Hvad angår oksekød, skal maksimumsopkøbsprisen baseres på den gennemsnitlige markedspris i en medlemsstat eller et område i en medlemsstat. Desuden er den tidligere kategori A for slagtekroppe af handyr blevet delt op i en ny kategori A og en ny kategori Z for slagtekroppe af kvæg og indsat i klassificeringen i bilag IV til forordning (EU) nr. 1308/2013. Handyr i kategori Z vil være berettiget til offentlig intervention.
(6)
Det er derfor hensigtsmæssigt at gennemføre disse ændringer ved en tilsvarende ændring af forordning (EU) nr. 1272/2009.
(7)
Eftersom begrebet interventionscentre afskaffes, er Kommissionens forordninger (EU) nr. 1125/2010 (4) og (EU) nr. 162/2011 (5) blevet forældede. Af hensyn til retssikkerheden bør de nævnte forordninger ophæves.
(8)
Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
I forordning (EU) nr. 1272/2009 foretages følgende ændringer:
1)
Overskriften til afsnit I, kapitel I, affattes således:
»Anvendelsesområde, definition og godkendelse af interventionsoplagringssteder«
2)
Artikel 2 affattes således:
»Artikel 2
Interventionsoplagringssteder
1. Interventionsoplagringssteder (oplagringssteder), hvor opkøbte produkter oplagres, sorterer under interventionsorganerne i henhold til nærværende forordning og forordning (EF) nr. 884/2006, især når det gælder spørgsmål om ansvar og kontrol, jf. artikel 2 i nævnte forordning.
2. Interventionsorganerne sørger for, at oplagringsstederne som minimum opfylder betingelserne i denne forordnings artikel 3. Et oplagringssted for korn og ris skal godkendes af interventionsorganerne.
3. Oplysningerne om oplagringsstederne for korn og ris holdes ajour og gøres tilgængelige for medlemsstaterne og offentligheden i overensstemmelse med artikel 55 i nærværende forordning.«
3)
Artikel 3 ændres således:
a)
Titlen affattes således:
»Krav til oplagringssteder«
b)
Stk. 1, litra a), udgår.
c)
Stk. 1, andet afsnit, affattes således:
»I dette stykke forstås ved »minimumslagerkapacitet« en minimumskapacitet, der ikke nødvendigvis er permanent til rådighed, men som let kan skaffes i den periode, hvor der kan foretages opkøb. Minimumslagerkapaciteten gælder for alle kornarter og rissorter, der kan opkøbes.«
4)
Artikel 8, stk. 1, litra a), affattes således:
»a)
80 t for blød hvede, byg og majs«
5)
Artikel 10 ændres således:
a)
Stk. 1, litra a), nr. iv), affattes således:
»iv)
for korn og ris det oplagringssted, som tilbuddet eller buddet med de laveste omkostninger afgives for, jf. artikel 29; dette oplagringssted må ikke være det sted, hvor produktet opbevares ved tilbuddets eller buddets afgivelse«.
b)
I stk. 2 ændres henvisningen »artikel 2, stk. 3« til »artikel 2, stk. 2«.
6)
Artikel 16 ændres således:
a)
Stk. 2 ændres således:
i)
Litra a) affattes således:
»a)
licitation med henblik på opkøb af blød hvede, smør eller skummetmælkspulver, der tilbydes ud over maksimumsmængden på henholdsvis 3 mio. t, 50 000 t og 109 000 t«.
ii)
Litra b) udgår.
b)
Som stk. 2a indsættes:
»2a. Kommissionen kan uden bistand fra den komité, der er nævnt i artikel 229, stk. 1, i Europa-Parlamentets og Rådets forordning (EU) nr. 1308/2013 (6), indlede licitation med henblik på opkøb af oksekød pr. kategori og medlemsstat eller område i en medlemsstat på grundlag af de to seneste ugentlige noteringer af markedspriserne, jf. artikel 13, stk. 1, litra c), i forordning (EU) nr. 1308/2013. Kommissionen kan standse nævnte licitation efter samme procedure pr. kategori og medlemsstat eller område i en medlemsstat på grundlag af den seneste ugentlige notering af markedspriserne.
(6) EUT L 347 af 20.12.2013«" 						
c)
Stk. 5 affattes således:
»5. For ris kan licitationen begrænses til visse sorter eller en eller flere typer af uafskallet ris som defineret i del I, punkt I.2, i bilag II til forordning (EU) nr. 1308/2013 (»rundkornet ris«, »middelkornet ris«, »langkornet ris af kategori A« eller »langkornet ris af kategori B«).«
7)
Artikel 21, stk. 1, affattes således:
»1. For oksekød tages der ikke hensyn til bud, der overstiger den gennemsnitlige markedspris, der i en medlemsstat eller et område af en medlemsstat er noteret pr. kategori, omregnet til kvalitet R3 ved hjælp af koefficienterne i bilag III, del II.«
8)
Artikel 26, stk. 1, affattes således:
»1. Kan kornet eller risen ikke leveres til det oplagringssted, som tilbudsgiveren eller den bydende har udpeget, jf. artikel 10, stk. 1, litra a), nr. iv), udpeger interventionsorganet et andet oplagringssted, hvortil leveringen forbundet med de laveste omkostninger skal finde sted.«
9)
I artikel 31, stk. 2, ændres henvisningen »artikel 2, stk. 3« til »artikel 2, stk. 2«.
10)
Artikel 32, stk. 5, nr. i), udgår.
11)
I artikel 47, stk. 3, erstattes ordene »... i henhold til bilag I, del IX, X og XI« med: »… i henhold til bilag I, del IX og XI«.
12)
Artikel 55 ændres således:
a)
Titlen affattes således:
»Interventionsorganer og oplagringssteder for korn og ris«.
b)
Stk. 1 ændres således:
i)
Litra b) udgår.
ii)
Litra c) affattes således:
»c)
de godkendte oplagringssteder og«.
c)
Stk. 3 affattes således:
»3. Listen over interventionsorganer, listen over oplagringssteder og ajourføringer heraf gøres tilgængelige for medlemsstaterne og offentligheden på passende måde via de informationssystemer, Kommissionen har indført, herunder ved at de offentliggøres på internettet.«
13)
Bilag I ændres i overensstemmelse med del A i bilaget til denne forordning.
14)
Bilag III ændres i overensstemmelse med del B i bilaget til denne forordning.
15)
Listen over bilag ændres i overensstemmelse med del C i bilaget til denne forordning.
Artikel 2
Forordning (EU) nr. 1125/2010 og (EU) nr. 162/2011 ophæves.
Artikel 3
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. april 2014.

Labels: 3
19
6